14 români, în greva foamei pe un vas de croazieră: "Ne simţim ca nişte ostatici".
Din cauza restricțiilor impuse, românii sunt blocaţi de două luni pe mare. Compania Royal Caribbean a amânat de mai multe ori repatrierea românilor. "În acest moment, ne simţim ca nişte ostatici." povestește un român.
De două luni, captivi pe mare din cauza restricțiilor impuse de coronavirus, 14 români tânjesc după casă.Românii, membri de echipaj pe o navă de croazieră ancorată în portul Miami, au intrat în greva foamei după ce angajatorul nu a reuşit să le asigure repatrierea în România. Aceștia se plâng că nu au mâncat de 72 de ore. "În acest moment, ne simţim ca nişte ostatici. Această companie trebuie să înţeleagă că nu suntem cutii de conserve pe care poate să le mute de colo colo.", povestește pentru publicaţia Miami Herald, unul dintre români sub protecţia anonimatului.Miercurea trecută, românii au fost transferați de pe nava pe care lucrau pe o nouă ambarcaţiune. Li s-a spus că se vor întoarce în țară pe 16 mai, însă după o zi planul s-a schimbat, au aflat că vor fi din nou transferaţi şi abia spre sfârşitul lunii vor pleca spre casă.Românii avertizează că vor rămâne în greva foamei până când Royal Caribbean le va oferi o dovadă concretă că vor fi repatriaţi.Sursa foto: Profimedia.